سيما شيان

سيما شيان (مزيود ف ، توفى ف ج. 86 ق.م) كان توارخي شينوي لي عاش ف لبدية ديال سلالة هان. كيتّعتابر لأب ديال علم التاريخ الشينوي على ود خدمتو على شيجي (ولّا "التسجيلات ديال التوارخي لكبير")، اللول من بين 24 توارخ تقليديين د الشينوا، و لي كيكوڤري 2000 عام ديال التاريخ د الشينوا من لإمبراطور الصفر لأسطوري و تأسيس أول دولة شينوية، تال لحكم ديال لإمبراطور وو د سلالة هان، لي عاش سيام ف لفترة ديالو. ب عتيبارو أول تاريخ كوني عند الشناوا لقدام، هاد لخدمة بقات كاتّعتابر موضيل ديال التاريخ الرسمي عند السلالات لي جاو من بعد ف لمجال التقافي ديال شرق أسيا (سينوسفير) تال لقرن 20.

بّات سيما شيان، سيما طان، هوّ اللول لي حطّ لفكرة ديال مشروع طموح د لكتابة د التاريخ د الشينوا كامل، ولايني قبل لموت ديالو يالله قدر يدير شي بلانات بساط ف لواساخ. مور لوفاة د بّاه، شيان ورت لمنصب ديالو كـ توارخي د لقصر لإمبراطوري، و كان مصمم باش يكمّل لخدمة على لحلم ديال بّاه ب تأليف عامال ملحامي ديال التاريخ. ف 99 ق.م، طاح شيان ضحية ديال لافير د لي لينڭ، لي كان جينيرال شينوي تّعتابر مسؤول على هزائم ف حملات عسكارية ضد كونفيديرالية شيونڭنو. حيت شيان دافع على لينڭ، تحّكم عليه باش يختار إما لإعدام ولّا لخصيان (تحياد لخصيات)، و ختار لعقاب اللخر باش يقدر يكمّل خدمتو. وخا "شيجي" هوّ لعامال باش تّشهر، كاينين أعمال خرين بقاو تال دابا لي كيبيّنو بلي كان شاعر و كاتب موهوب، و كان عندو دور كبير ف لمصاوبة ديال تقويم طايتشو لي تخدّم رسمياً من 104 ق.م.

سيما كان واعي مزيان ب لأهمية د خدمتو للأجيال الجاية، و علاقتها معا لمعاناة الشخصية ديالو. ف لمؤخرة د شيجي، قارن كتابو على التاريخ لكوني د الشينوا معا لكلاسيكيات ديال زمانو، بحال ڭيويو ديال زوو شيومينڭ، لي صاو ديال شو يوان، و لفن د لحرب ديال سون بين. و كتب بلي جميع هاد لكتاتبيا عاناو من مصايب على لمستوى الشخصي قبل ما يكمّلو لخدمة لكبيرة د حياتهم. سيما شيان من بين الناس لي مرسومين ف وو شوانڭ پو لي هوّ كتاب مطبوع دارو لفنان دجين ڭوليانڭ ف 1694.

 مصادر 

 مراجع 







 زيد قرا 

 Markley, J. Peace and Peril. Sima Qian's portrayal of Han - Xiongnu relations (Silk Road Studies XIII), Turnhout, 2016, 
 Allen, J. R. "An Introductory Study of Narrative Structure in the Shi ji" صفاحي 31–61 من Chinese Literature: Essays, Articles, Reviews, Volume 3, Issue 1, 1981.
 Allen, J. R. "Records of the Historian" صفاحي 259–271 من Masterworks of Asian Literature in Comparative Perspective: A Guide for Teaching, Armonk: Sharpe, 1994.
 Beasley, W. G. & Pulleyblank, E. G. Historians of China and Japan, Oxford: Oxford University Press, 1961.
 Dubs, H. H. "History and Historians under the Han" صفاحي 213–218 من Journal of Asian Studies, Volume 20, Issue # 2, 1961.
 Durrant S. W. "Self as the Intersection of Tradition: The Autobiographical Writings of Ssu-Ch'ien" صفاحي 33–40 من Journal of the American Oriental Society, Volume 106, Issue # 1, 1986.
 Cardner, C. S. Traditional Historiography, Cambridge: Harvard University Press, 1970.
 Hardy, G. R. "Can an Ancient Chinese historian Contribute to Modern Western Theory?" صفاحي 20–38 من History and Theory, Volume 33, Issue # 1, 1994.
 Kroll, J. L. "Ssu-ma Ch'ien Literary Theory and Literary Practice" صفاحي 313–325 من Altorientalische Forshungen, Volume 4, 1976.
 Li, W. Y. "The Idea of Authority in the Shi chi" صفاحي 345–405 من Harvard Journal of Asiatic Studies, Volume 54, Issue # 2, 1994.
 Moloughney, B. "من Biographical History to Historical Biography: A Transformation in Chinese Historical Writings" صفاحي 1–30 من East Asian History, Volume 4, Issue 1, 1992.

 مزاود 
 أعمال ديال سيما شيان ف مشروع ڭوتنبيرڭ
 أعمال ديال ولّا على سيما شيان ف لارشيڤ د لأنتيرنيت
 أعمال ديال سيما شيان ف لمكتابة لمفتوحة
 لأهمية ديال شيجي ف لأداب
 سيما شيان: "التوارخي لكبير" د الشينوا، مقالة ديال كاري ڭرييسي ف مجلة بي بي سي نيوز، 7 أكتوبر 2012

تصنيف:زيادة ف لقرن 2 قبل لميلاد
تصنيف:وفيات ف عوام 80 قبل لميلاد
تصنيف:تاريخ د الشينوا